ཕག་གྲུའི་དུས་སུ་རི་མོའི་སྒྱུ་རྩལ་ལ་མཁས་པའི་སྐྱེ་བོ་རྣམས་ཀྱིས་རང་ཉིད་ཀྱིས་ལོ་མང་རིང་རི་མོ་འབྲི་བའི་ལག་ལེན་ནང་གསོག་འཇོག་བྱས་པའི་ཉམས་མྱོང་ལ་ཕྱོགས་བསྡོམས་མཛད་དེ་བཟོ་རིག་པའི་རིགས་པའི་གཞུང་ལུགས་ཀྱི་དཔེ་ཆ་མང་དག་ཅིག་བརྩམས་གནང་ཡོད་པ་སྟེ།སྨན་བླ་དོན་གྲུབ་ཀྱིས་མཛད་པའིཆ་ཚད་བདེ་བར་གཤེགས་པའི་སྐུ་གཟུགས་ཀྱི་ཚད་རབ་ཏུ་འབྱེད་པ་ཡིད་བཞིན་ནོར་བུདང་།ཀརྨ་སྐུ་ཕྲེང་བརྒྱད་པ་མི་བསྐྱོད་རྡོ་རྗེས་མཛད་པའིརི་མོའི་ཐིག་རྩ་ཉི་མ་ཆེན་པོཀརྨ་སྐུ་ཕྲེང་བཅུ་པ་ཆོས་དབྱིངས་རྡོ་རྗེས་བརྩམས་པའིཐིག་ཡིག་རྣམ་འབྲེལ་ཉི་མའི་འོད་ཟེརདཔལ་ལྡན་བློ་གྲོས་བཟང་པོས་མཛད་པའིལྟ་སྐུའི་ཆ་ཚད་མདོ་རྒྱུད་གསལ་བའི་མེ་ལོངམཁས་གྲུབ་དགེ་ལེགས་དཔལ་བཟང་གིས་མཛད་པའིདུས་ཀྱི་འཁོར་ལོའི་ཐིག་རྩརྗེ་བཙུན་ཙོང་ཁ་པས་མཛད་པའིལྷ་སྐུའི་གཟུགས་བརྙན་ལེགས་པར་ལྟ་བའི་མེ་ལོངབུ་སྟོན་རིན་ཆེན་གྲུབ་ཀྱིས་མཛད་པའིདཔལ་ལྡན་འབྲས་སྤུངས་ཀྱི་མཆོད་རྟེན་བཀོད་པདངམཆོད་རྟེན་བྱང་ཆུབ་ཆེན་པོའི་ཐིག་རྩལ་སོགས་བཟོ་རིག་པའི་བསྟན་བཅོས་དང་།སྐུ་གཟུགས་ཆ་ཚད་ཀྱི་གཞུང་ལུགས་དང་དཔེ་རིས་སོགས་དཔེ་ཚད་འཇོག་ས་མང་པོ་ཞིག་ཐོན་ནས་བོད་ཀྱི་རི་མོའི་སྒྱུ་རྩལ་དེ་ཉིད་སྔར་ལས་འཕེལ་རྒྱས་ཡོང་རྒྱུར་རིགས་པའི་གཞུང་ལུགས་ཀྱི་རྨང་གཞི་ཡག་པོ་བཏིང་ཡོད།